Subject: 7-1/31-1 Teade
From: [email-masked]
To: [email-masked]
Date: Mon, 04 Nov 2024 14:28:15 +0000

Hea Kiltsi aleviku elanik ja kinnistu omanik!

Tuginedes valla üldplaneeringule algatas Väike-Maarja Vallavolikogu 17.10.2024 asustusjaotuse liigi muutmise Kiltsi aleviku muutmiseks Kiltsi külaks. Asula piire ei muudeta.

Alates 11.11.2024 on võimalik Väike-Maarja vallavalitsuse kantseleis (Pikk tn 7 Väike-Maarja alevik) ning Väike-Maarja valla veebilehel (www.v-maarja.ee) tutvuda volikogu otsuse eelnõuga Kiltsi aleviku külaks muutmise taotlemiseks.

Asustusüksuse liigi muutmise taotlus esitatakse Regionaal- ja Põllumajandusministeeriumile. Kui kohaliku omavalitsuse üksuse taotlus vastab nõuetele, algatab regionaal- ja põllumajandusminister asustusüksuste nimistu muutmise.

Kiltsi alevikus elavatel alalistel elanikel või kinnisasja omanikel on õigus esitada eelnõu kohta kirjalikult ettepanekuid, arvamusi ja proteste kuni 06.12.2024

Lugupidamisega,

Diana Seepter
Väike-Maarja vallavalitsus
maakorraldusspetsialist
329 5755
---
Kiri on saadetud väljastpoolt valitsemisala.  Ärge avage kirjaga kaasa tulnud linke või manuseid enne, kui olete saatja õigsuses ja sisu turvalisuses kindel.